|  |
| --- |
| **Grundejerforeningen Odsvang af 9. juni 1970** |

 **28. marts 2021**

Bestyrelsesmøde søndag den 28. marts 2021 kl. 10.00 hos Peter Slaatorn, Digeager 6.

Deltagere:

Peter Slaatorn

Jørn Tang

Charlotte Christiansen

Jan Andersen

Afbud fra Hardy Jørgensen og Anders Møller Glümer

Dagsorden:

1.    Opfølgning fra sidste møde, herunder:

1. Planlægning af generalforsamling.
2. Status på dræn.
3. Status på veje.
4. Status på vedligeholdelse i øvrigt.

2.    Økonomisk status.

3.    Indkomne forslag, kommentarer eller forespørgsler fra grundejere.

4.   Vores hjemmeside.

5.    Dato for næste møder.

6.    Eventuelt.

Ad 1, a:

Udkast til dagsorden gennemgået og godkendt.

Generalforsamlingen er sat til afvikling den 9. maj 2021 kl. 1000 – 1200 i Odden Spisehus, Oddenvej 137, 4583 Sj. Odde.

Jørn får revideret regnskab. Budget godkendt. Jan sender indkaldelse samt bilag ud.

Ad 1, b:

Peter omtalte møde med til ejeren af Flinteager 8 vedrørende de udfordringer vi konstaterede med rødder i forbindelse med sidste drænspuling. Mødet afholdt den 9. januar 2021 med deltagelse af ejer og hustru og fra foreningen Peter, Jørn og Hardy.

Vedr. træerne på stedet, måtte det konstateres, at disse ikke var til gene for vores dræn. Den trætype, der står på området, har ikke rodnet, der går ned til drænene. Med hensyn til at drænet fra nr. 8 til nabo i nr. 6, er dette blevet trykket under byggeri, men dette har ikke nogen betydning for afvandingen. Ud fra det foreliggende, foretages der for nuværende ikke yderligere.

Ad 1, c:

Vi har kunnet konstatere, at vores veje i løbet af efteråret og vinteren, har fået nogle huller. Hardy og Jan foretog i februar en efterfyldning af hullerne på alle vejene.

Vi holder øje med vejene og kommer efter det, hvis der skulle opstå større problemer.

Ad 1, d:

Vores rabatter på Odsvang op til kommunens areal, er blevet vedligeholdt af Jens Henning. Vi fortsætter med det, indtil kommunen er klar til at tage over.

Vi skal henlede opmærksomheden på, at arealet mellem Odsvang og Oddenvej, er kommunens område. Så hvis grundejere på Odsvang har ønsker om at beskære i beplantningen der, henvises de til kommunen.

Fibia er påbegyndt gravearbejdet på vores veje. Vi følger op med hensyn til den reetablering der foretages. Indtil nu ser det ok ud.

Odsherred kommune har via E-boks skrevet til sommerhusejerne vedr. beskæring af hække, buske og træer. Dette begrundet i at skraldemændene i 2020 har indmeldt over 1800 sager om manglende eller mangelfuld beskæring.

Kommunen gør opmærksom på, at man skal være særlig opmærksom på følgende regler:

* at beskære til skel og bagskel,
* at rabatten er en del af vejarealet,
* at beskære 4,5 meter over kørebanen,
* at beskære 3 meter over fortov/rabat.

Kommunen gør opmærksom på, at hvis dette ikke overholdes, kan man:

* risikere ikke at få hentet affald,
* risikere at slamsugerne ikke kan komme frem og foretage tømning,
* risikere at udrykningskøretøjer ikke komme frem til evt. tilskadekommende,
* risikere at kommunen tvangsbeskære beplantningen på ejers regning.

Bestyrelsen skal anmode medlemmerne om at efterkomme om disse regler.

Ad 2:

Jørn gennemgik den økonomiske status.

Vi har en formue på kr. 54.028,- inkl. kassebeholdning.

Status godkendt.

Ad 3:

Der var ikke modtaget henvendelser fra grundejerne.

Ad 4

Peter orienterede om vores hjemmeside. Den bliver løbende opdateret af Peter med nyheder.

Vi var enige om, at hjemmesiden skal være et godt redskab, og havde et passende informativt niveau, idet vi jo hele tiden skal sikre, at hjemmesiden er opdateret.

Ad 5:

Vi mødes hos Peter kl. 0900 den 9. maj 2021 umiddelbart før generalforsamlingen.

Vi aftaler kommende bestyrelsesmøder efter generalforsamlingen.

Ad 6:

Vi har igen i år søgt Trygfonden om en hjertestarter til opsætning på telefonskabet på Odsvang. Trygfonden har kvitteret for ansøgningen og meddelt, at der september 2021 bliver truffet beslutning om, hvilke ansøgninger der bliver imødekommet. Vi afventer dette.

Hardy havde kort forinden bestyrelsesmødet meddelt, at han ikke ønsker at fortsætte med bestyrelsesarbejdet. Den ledige bestyrelsespost påføres dagsordenen til generalforsamlingen.

Jørn har modtaget brev fra Vejdirektoratet om forestående opmåling til cykelsti langs Oddenvej, på Sjællands Odde. Det er planlagt, at cykelstien skal gå mellem Løvevej og Præstestræde.

Vejdirektoratet oplyser, at deres landmålere i løbet af foråret vil færdes i området, *”herunder også på private arealer. Skulle der opstå skader eller gener i forbindelse med opmålingerne erstatter Vejdirektoratet dette”.*

Skulle man opleve problemer i forbindelse med opmålingerne, kan Vejdirektoratets sagsbehandler kontaktes på 7244 2283.

Jan Andersen

Sekretær